१७ ख्रीष्टियन दम्पतीहरूले यहोवाको कामकुरा गर्ने तरिका र सार्वभौमिकतालाई समर्थन गरेको देखाउन सक्ने एउटा क्षेत्र विचार गरौं। वैवाहिक जीवन आफूले सोचेजस्तो नहुँदा अनि गम्भीर समस्याहरू आउँदा के गर्न सक्छौं? यस्तो बेला यहोवाले इस्राएल राष्ट्रसित गर्नुभएको व्यवहारबारे मनन गर्दा मदत पाउन सक्छौं। बाइबलमा यहोवालाई इस्राएल राष्ट्रको पतिको रूपमा चित्रण गरिएको छ। (यशै. ५४:५; ६२:४) तर पत्नी अर्थात्‌ इस्राएलीहरूले पटक-पटक उहाँलाई दुःखी तुल्याए। तैपनि यहोवाले तिनीहरूलाई माया गर्न छोड्‌नुभएन। तिनीहरूसित गर्नुभएको करारको आधारमा उहाँले तिनीहरूलाई पटक-पटक क्षमा दिइरहनुभयो। (भजन १०६:४३-४५ पढ्‌नुहोस्) यहोवाको यस्तो अटल प्रेम देख्दा के हामी उहाँसित अझै नजिक हुँदैनौं र?
